
Ministru kabineta rīkojums Nr. 474
Rīgā 2022. gada 6. jūlijā (prot. Nr. 35 14. §)
Par Alūksnes novada pašvaldības nekustamā īpašuma Ziemeru ielā 4, Alūksnē, Alūksnes novadā, pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu pārņemt bez atlīdzības valsts īpašumā un nodot Iekšlietu ministrijas valdījumā Alūksnes novada pašvaldībai piederošo nekustamo īpašumu (nekustamā īpašuma kadastra Nr. 3601 002 0118) – zemes vienību (zemes vienības kadastra apzīmējums 3601 002 0118) 1,6986 ha platībā – Ziemeru ielā 4, Alūksnē, Alūksnes novadā (turpmāk – nekustamais īpašums).
· 2. Iekšlietu ministrijai nekustamo īpašumu:
· 2.1. izmantot valsts drošības, sabiedriskās kārtības un drošības funkciju veikšanai;
· 2.2. nodot bez atlīdzības Alūksnes novada pašvaldībai, ja tas vairs netiek izmantots šā rīkojuma 2.1. apakšpunktā minēto funkciju īstenošanai.
· 3. Iekšlietu ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Iekšlietu ministrija nodrošina šā rīkojuma 2.1. apakšpunktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

